૩૧મી ઓકટોબર સરદાર જયંતિએ નર્મદા બંધ ખાતે સ્ટેચ્યુ ઓફ યુનિટીનું ભવ્ય ઉદ્દઘાટન કરવા પીએમ નરેન્દ્ર મોદી આવી રહ્યા છે. તેની તૈયારીમાં રાજ્યનું લગભગ સમગ્ર વહીવટી તંત્ર વ્યસ્ત છે. સ્ટેચ્યુ ઓફ યુનિટીના ઉદ્દઘાટન સાથે દેશભરના ૧,૭૯,૦૦૦ જેટલા ગામમાંથી માટી મંગાવવામાં આવી છે તેનો ઉપયોગ કરીને બનાવાયેલી વોલ ઓફ યુનિટીનું પણ ઉદ્દઘાટન વડાપ્રધાન કરશે. ત્રણ કલાકના કાર્યક્રમમાં મોદી વેલી ઓફ ફ્લાવર્સ તેમજ ટેન્ટ સિટીનું પણ ઉદ્દઘાટન કરશે અને જાહેરસભાને પણ સંબોધશે. સમગ્ર કાર્યક્રમ માટે ૧૦ હજારથી વધુ મહાનુભાવો-મહેમાનોને આમંત્રણ આપવામાં આવ્યું છે. .